اورمییه شهرینین ایران پارلامنتیندهکی میلت وکیلی دوکتور هادی بهادری «PrayForZahra» کامپانییاسینا قوشولدوغونو بیلدیریب.
آخار. آذ خبر وئریر کی، هادی بهادری «یول پرس»ا وئردیی مصاحیبهسینده ارمنیستانی تؤرتدیی جینایته گؤره کسکین قیناییب:
«ایکی یاشلی آذربایجانلی اوشاغین ارمنیستان سلاحلی قوهلری طرفیندن اؤلدورولمهسی تمامیله قبول ائدیلمزدیر».
قید ائدک کی، ایولون ۴-ده ساعت ۲۰:۴۰ رادهلرینده ارمنیستان سلاحلی قوهلری طرفیندن فضولی رایونونون آلخانلی کندی ۸۲ و ۱۲۰ میللیمترلیک مینااتانلاردان و دستگاهلی قومبارااتانلاردان آتشه توتولوب. تخریباتی نتیجهسینده کند ساکینلری ۱۹۶۷-جی ایل تولدلو قولیئوا صاحبه ایدریس قیزی و ۲۰۱۵-جی ایل تولدلو قولیئوا زهرا النور قیزی (ننه و نوه) هلاک اولوبلار. قلپه یاراسی آلان ۱۹۶۵-جی ایل تولدلو قولیئوا سرویناز ایلتیفات قیزی خسته خانایا چاتدیریلاراق عملیاتا گؤتورولوب.
azb_Arab azb_Arab azb_Arab azb_Arab